cyanic-selkie/wikianc huggingface dataset:
Antieke Hawaii
Hoofde
Die grootste vier eilande, Hawaii, Maui, Kauai en Oahu, is gewoonlik deur hulle eie aliʻi nui (opperhoof) regeer, met hoofde van 'n laer rang wat aliʻi ʻaimoku genoem is en individuele distrikte bestuur het saam met grondagente bekend as konohiki.
Al dié dinastieë was onderling verbind en het al die Hawaiërs (en moontlik alle mense) beskou as afstammelinge van legendariese ouers, Wākea (wat die lug simboliseer) en sy vrou, Papa (simbool van die aarde). Tot in die laat 18de eeu is die eiland Hawaii deur een lyn regeer wat afgestam het van Umi-a-Liloa. Met die dood van Keaweʻīkekahialiʻiokamoku het 'n hoof met 'n laer rang, Alapainui, die twee seuns van die voormalige heerser, wat die volgende in lyn was as die eiland se aliʻi nui, omvergewerp.
As 'n mens vyf tot tien generasies per eeu veronderstel, was die Alii ʻAimoku-dinastieë teen 1800 sowat drie tot ses eeue oud. Die Tahitiaanse besetting van die Hawaise eilande het vermoedelik in die 13de eeu plaasgevind. Die alii en ander sosiale kastes is waarskynlik in dié tyd gevestig.
Die ali‘i het 'n aantal spesifieke voorwerpe gehad wat hulle geïdentifiseer het as goddelik, magtig, van hoë rang en ryk volgens Hawaise standaarde. Baie van die voorwerpe was statutssimbole omdat hulle so skaars of manjifiek was. Van hulle is ook ontwerp om Europese koninklikheid na te boots nadat gereelde kontak met Europeërs gemaak is. Net die hoofde met die hoogste rang mag die mahiole (helm) en ʻahu ʻula (mantel) gedra het. Dit is van vere gemaak in ingewikkelde ontwerpe wat die goddelikheid en mag van die hoofde weerspieël het. Die vere van duisende voëls was nodig om 'n enkele ʻahu ʻula te maak.
Die ali‘i nui was daarvoor verantwoordelik om seker te maak die volk volg 'n streng kapu-stelsel. Dit het baie aspekte van die Hawaise sosiale orde behels, soos hengelregte en selfs waar vroue mag geëet het. Ná die dood van Kamehameha I is afgesien van die stelsel en van die Hawaise godsdiens.
Ingewikkelde ekonomie
thumb|220px|Kapa is 'n materiaal wat van bas gemaak word. Die antieke Hawaise kultuur het mettertyd ingewikkeld geraak. Mense het in spesifieke vaardighede begin spesialiseer. Generasies families het sekere beroepe begin beoefen: huisbouers, dakleggers, klipslypers, voëlvangers wat die veremantels van die alii gemaak het, kanobouers, ensovoorts.
Eerste aangetekende Europese kontak
Europese kontak met die Hawaise eilande was die begin van die einde van die antieke tydperk van Hawaii. In 1778 het die Britse kaptein James Cook eers op Kauai geland en toe suidwaarts geseil om die ander eilande in die reeks waar te neem en te verken.
Kaptein Cook is eindelik in 'n gewelddadige konfrontasie vermoor en op die strand agtergelaat deur sy terugvallende matrose. Die Britte het geëis dat Cook se liggaam terugbesorg word, maar die Hawaiërs het reeds begrafnisrituele volgens hulle tradisie uitgevoer.
Binne 'n paar dekades het Kamehameha I Europese oorlogstaktieke en kanonne en ander wapens gebruik om die eilande in die Koninkryk Hawaii te verenig.
Aishwarya Rai
Aishwarya Rai Bachchan (Tulu: ಐಶ್ವರ್ಯಾ ರೈ, gebore 1 November 1973 in Mangalore, Karnataka) is 'n Indiese model en aktrise. In 2009 is sy deur Indiese regering met die Padma Shri bekroon, wat die vierde hoogste burgerlike toekenning in Indië is. In 2012 het Rai die Ordre des Arts et des Lettres, 'n toekenning van die regering van Frankryk, ontvang. Sy is deur baie mense as "een van die mooiste vroue op aarde" beskryf.
Lewensloop
Aishwarya Rai is in 'n Tulu-sprekende Bunt-familie in Mangalore gebore. Sy het die byname 'Ash', 'Aishu' en vir haar familie, 'Gullu'. Sy het 'n broer, Aditya Rai, wat 3 jaar ouer as sy is. Sy is op Donderdag, 19 April 2007 met Abhishek Bachchan in Moembaai getroud. Op 16 November 2011 is haar dogtertjie gebore. Voordat sy 'n aktrise geword het, was sy 'n student in argitektuur en 'n model. Sy praat baie tale: Engels, Hindi, Urdu, Kannada, Tamil, en Marathi; Haar moedertaal is Tulu, wat deur sowat twee miljoen mense gepraat word.
In 1994 is sy met die titel van Miss World bekroon. As gevolg van haar Miss World-titel is sy gevra om rolle in verskeie Indiese films te speel, en sy het in die laat 1990's 'n paar rolle in verskeie Bollywood-produksies vertolk. Hierdie kommersiële films, wat in die studio's van Moembaai geproduseer is, bevat baie kleur, skouspel, dans en musiek. Aishwarya het haar loopbaan as 'n aktrise en danser in die kollig van die filmbedryf uitgebrei.
Voordat Aishwarya internasionale erkenning ontvang het, het sy rolle in ongeveer dertig Indiese films vertolk. Haar eerste groot Amerikaanse produksie was Bride and Prejudice: The Bollywood Musical (2004). Aishwarya, saam met mede-akteur Martin Henderson het 'n ontmoetingspunt tussen die Amerikaanse Hollywood en Indiese Bollywood gevind. Daarbenewens het sy rolle in verskillende Engelstalige films gespeel, soos Mistress of Spices (2005), Provoked (2007), A true Story (2006), The Last Legion met Colin Firth en Ben Kingsley, en Pink Panther 2 met Steve Martin.
In 2002 het sy 'n lid van die jurie van die Cannes Film Festival geword. Aishwarya is die eerste Indiese aktrise wat hierdie lidmaatskap ontvang het. Sy het ook haar film Devdas by die filmfees geadverteer.
Sy is, saam met aktrises soos Penélope Cruz, Andie MacDowell, Gong Li, Catherine Deneuve en die model Doutzen Kroes, 'n lid van die L'Oréal Dreamteam. Sy is ook jare lank die internasionale gesig van Longines.
Aishwarya is in TIME magazine se lys van die 100 mees invloedryke mense op aarde aangewys.
An-Naba
An-Nabâ (Arabies: النبأ, "Die Aankondging") is die 78ste soera, of hoofstuk, van die Koran. Dit bevat 40 ajat, of verse.
Opsomming
Die eerste 20 verse bespreek die wonders van die wêreldse skepping (die aarde, plante, die nag, berge en reën); die laaste 20 verse handel oor die wonders en verskrikkings van die volgende wêreld, met die straf van die opstandiges in sterk teenstelling met die beloning van die godvresendes in die Paradys.
Anthony Addabbo
Anthony Addabbo (14 September 1960 – 18 Oktober 2016) was 'n Amerikaanse akteur en skrywer. Hy was bekend vir sy rolle in die televisiereekse Guiding Light (1952), All My Children (1970), Red Shoe Diaries (1992), en Pacific Blue (1996).
Ruth Hall (aktrise)
Ruth Hall (29 Desember 1910 – 9 Oktober 2003) was 'n Amerikaanse aktrise. Sy was bekend vir haar rolle in die rolprente Monkey Business (1931), The Three Musketeers (1933), The Return of Casey Jones (1933), en Strawberry Roan (1933).
1995 Hongaarse Grand Prix
Die 1995 Formule Een Hongaarse Grand Prix is op 13 Augustus 1995 op die Hungaroringrenbaan in Mogyoród, Boedapest Hongarye gehou. Die wedren is deur Damon Hill in sy Williams-Renault gewen.
Mugabe and the White African
Mugabe and the White African is 'n 2009-dokumentêre rolprent deur Lucy Bailey en Andrew Thompson en vervaardig deur David Pearson en Elizabeth Morgan Hemlock. Dit het baie toekennings gewen, insluitend die Grierson 2010 en is BAFTA en Emmy genomineer. Die film dokumenteer die lewens van 'n wit Zimbabwiese gesin wat 'n plaas in Chegutu bestuur, terwyl hulle die Fast Track-grondverspreidingsprogram uitdaag wat plase in wit besit herverdeel het, 'n nalatenskap van kolonialisme en UDI, wat begin in 2000. Die film volg Mike Campbell, sy skoonseun Ben Freeth, en hul gesin terwyl hulle Robert Mugabe en die Zimbabwiese regering voor die Suider-Afrikaanse Ontwikkelingsgemeenskap-tribunaal daag vir rassediskriminasie en menseregteskendings. Die film het op 21 Oktober 2009 by die Londense rolprentfees in die Verenigde Koninkryk verskyn.
Kristin Booth
Kristin Booth (gebore 28 Augustus 1974) is 'n Kanadese aktrise, skryfster, en vervaardiger. Sy is bekend vir haar rolle in die rolprente Detroit Rock City (1999), YPF (2007), en Below Zero (2011), en in die televisiereeks ReGenesis (2004).
Mugabe and the White African
Ontvangs
Die dokumentêr het groot lof deur kritici gekry. Dit het tans 'n "vars" gradering van 97% op Rotten Tomatoes.
Echinodictyum axinelloides
Echinodictyum axinelloides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1929 deur Brøndsted.
Combretum celastroides
Die Zambeziboswilg (Combretum celastroides) is 'n struik of klein boompie wat aan die familie Combretaceae behoort. Die spesie is inheems aan Angola, Botswana, Mosambiek, Namibië, Tanzanië, Zambië en Zimbabwe.
Marum
Op 1 Januarie 2019 is Marum opgegaan in die nuwe munisipaliteit Westerkwartier.
Nazeem Hussain
Nazeem Hussain (gebore 21 April 1986) is 'n Australiese skrywer en akteur. Hy is bekend vir sy rolle in die televisiereekse Salam Cafe (2008), Sleuth 101 (2010), The Very Trevor Ashley Show (2013), en Legally Brown (2013).
Combretum celastroides
Die boom se FSA-nommer is 533.8.
Marum
Plekke
Bakkerom, Baktil, Boerakker, De Haar, Hamrik, De Jammer, Jonkersvaart, Keuningswijk, De Linde, Lucaswolde, 't Malijk, Marum, Niebert, Noordwijk, Nuis, Trimunt, Willemstad, De Wilp en Zethuis.
Jane Hallaren
Jane Hallaren (gebore 1 Augustus 1935) is 'n Amerikaanse aktrise. Sy is bekend vir haar rolle in die rolprente Hero at Large (1980), Body Heat (1981), Lianna (1983), en My Girl (1991).
Combretum coursianum
Combretum coursianum is 'n struik wat aan die familie Combretaceae behoort. Die plant is endemies aan Madagaskar.
Combretum decaryi
Combretum decaryi is 'n struik wat aan die familie Combretaceae behoort. Die plant is endemies aan Madagaskar.
Paul Adelstein
Paul Adelstein (gebore 29 April 1969) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Bedazzled (2000), Intolerable Cruelty (2003), en Land of the Lost (2009), en in die televisiereeks Girlfriends' Guide to Divorce (2014).
Telemundo
Telemundo is 'n Amerikaanse Spaans-landtelevisienetwerk wat besit word deur NBCUniversal Telemundo Enterprises, 'n afdeling van NBCUniversal, wat op sy beurt deur Comcast besit word. Dit is die Verenigde State se grootste verskaffer van Spaanse taalinhoud nasionaal, gevolg deur mededinger Univision, met programmering wat wêreldwyd in meer as 100 lande in meer as 35 tale gesindikeer word.
Telemundo se hoofkantoor is in Miami en dit bedryf 'n ateljee- en produksiefasiliteit in die Miami-voorstad Beacon Lakes en het 1 900 werknemers wêreldwyd. Die meerderheid van die programme van Telemundo word in 'n ateljeefasiliteit in Miami verfilm, waar 85% van die netwerk-telenovela's in 2011 verfilm is. Die gemiddelde premie-drama kos $70 000 om te vervaardig.
David Adkins (akteur)
David Adkins is 'n Amerikaanse akteur. Hy is bekend vir sy rolle in die rolprent The Thomas Crown Affair (1999) en in die televisiereekse Homeland (2011), The Americans (2013), en The Blacklist (2013).
Echinodictyum cancellatum
Echinodictyum cancellatum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Menterwolde
Menterwolde is 'n voormalige munisipaliteit in die provinsie Groningen in die noordooste van Nederland. Die munisipaliteit is gestig in 1990 deur die samevoeging van die munisipaliteite Meeden, Muntendam en Oosterbroek. Muntendam is die administratiewe setel van die voormalige munisipaliteit gewees.
Universiteit van Lyon
Die Universiteit van Lyon (Frans: Université de Lyon) is 'n Franse universiteit wat in Lyon geleë is. Die universiteit is in 1995 opgerig onder die naam Pôle Universitaire de Lyon en maak deel uit van die Coimbragroep.
Onderafdelings
Die universiteit bestaan uit 16 instellings vir hoër onderwys.
Menterwolde
Op 1 Januarie 2018 is Menterwolde opgegaan in die nuwe munisipaliteit Midden-Groningen.
Universiteit van Lyon
Onderafdelings
Die drie hoofinstellings is:
Verdere instellings is:
Menterwolde
Plekke
Beneden Veensloot, Borgercompagnie, Boven Veensloot, Duurkenakker, Korengarst, Meeden, Muntendam, Noordbroek, Spitsbergen, Stootshorn, Tripscompagnie, Tusschenloegen, Tussenklappen, Uiterburen en Zuidbroek.
Nahua
Die Nahuas (Nahuatl: nāhua, [ˈnaːwa-], letterlik: "hoorbaar, verstaanbaar, duidelik"; eenvoud: Nāhuatlācatl, [naːwaˈt͡ɬaːkat͡ɬ], letterlik: "Nahuatl-sprekende mens"; meervoud: Nahuatlacah, [naːwaˈt͡ɬaːkaʔ], letterlik: "Nahuatl-sprekende mense"), voorheen Meksikane (eenvoud: Mēxihcatl, [meːˈʃiʔkat͡ɬ], meervoud: Mēxihcah, [meːˈʃiʔkaʔ], ; Spaans: Mexicano(s), [mexiˈkano(s)]), is 'n etniese groep en die nasate van die Meso-Amerikaanse beskawing van die Asteke, wat in die hedendaagse lande Meksiko en El Salvador woon. Die historiese middelpunt van die beskawing was die Asteekse Ryk in die sentrale hoogland van Meksiko met die hoofstad Tenochtitlan, geleë onder die hedendaagse Meksikostad.
Die Nahuas vorm met sowat 2 miljoen mense die grootste etniese groep in Meksiko. Die bindende element is saam met ou tradisies veral die taal Nahuatl. Die bekendste historiese Nahua-groepe sluit in die Asteke, hul tradisionele vyande die Tlaxcalteke (veral tydens die sogenaamde Blommeoorloë) en die Tolteke, wat deur die Asteke as hul voorgangers beskou is. Van die bekendste Asteke-heersers, die Hueyi tlahtoani, was Cuauhtémoc (1520–1521), Ixtlilxochitl II (1525–1531), Moctezuma I (1440–1469) en Moctezuma II (1502–1520). Die Asteekse Ryk is vernietig deur die Spaanse conquistadores onder leiding van Hernán Cortés wat Meksiko in 1521 verower het. Meksiko het as Nieu-Spanje deel geword van die Spaanse Ryk. Dit sou tot in 1821 met die Meksikaanse Onafhanklikheidsoorlog 'n kolonie van Spanje wees. Hedendaags is die meeste Nahuas tweetalig met Spaans as tweede taal.
Combretum constrictum
Combretum constrictum is 'n struik of klein boompie wat aan die familie Combretaceae behoort. Die spesie is inheems aan Kenia, Mosambiek, Nigerië, Somalië en Tanzanië.
Tulu
Die bekendste moderne spreker van Tulu is die aktrise Aishwarya Rai, wat in Mangalore gebore is.
John Sowden House
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
5121 Franklin Avenue
Los Feliz, Los Angeles, CA
Opgerig
1926
Argitek
Maya Revival
Los Angeles Historic-Cultural Monument
LHCM #762
Webtuiste
sowdenhouse.com
John Sowden House, ook bekend as Jaws House of Franklin House, is 'n privaat woning in die Los Feliz-buurt van Los Angeles wat in 1926 volgens 'n ontwerp van die argitek Lloyd Wright (1890–1978), die seun van Frank Lloyd Wright, volgens die Mayan Revival-styl ontstaan het. Die huis, wat in opdrag van John en Ruth Sowden gebou is, staan bekend vir sy ryklik versierde tekstielblokke - klein betonblokke waarvan die oppervlak van 'n kunsvolle tekstuur voorsien is - en sy ongewone buitefasade wat, afhangende van die waarnemer se vertrekpunt, óf soos 'n Majatempel óf soos die gapende bek van 'n groot withaai lyk. Die huis het 'n donker verlede wat met een van sy vroeëre huurders, Dr. George Hodel, en die grusame moord op die jong, vooruitstrewende aktrise Elizabeth Short, bekend as Black Dahlia, in 1947 verbind word. Ondanks die mees uitgebreide soektog in die geskiedenis van Los Angeles kon die psigopatiese moordenaar die polisie ontglip. Hodel, wat in die huis na bewering sy bisaar partyjies gevier het, was een van die verdagtes in die moordsaak wat sentraal staan in die televisiekanaal TNT se minireeks I Am the Night van 2019.
Vroeg in 2018 is John Sowden House, een van die mees ikoniese wonings in die hart van Hollywood, vir $4,7 miljoen deur die entrepreneur Dan Goldfarb en sy eggenote Jenny Landers gekoop. Goldfarb, die tiende eienaar van die huis, het 'n fortuin gemaak met sy onderneming Canna-Pet wat 'n hele reeks beskuite, tinkture en kapsules met 'n dagga-ekstrak, nie-psigoaktiewe cannabidiol (CBD)-olies, vervaardig en bemark waarmee 'n groot verskeidenheid siektes in honde, katte en perde behandel word.
Haemanthus nortieri
Haemanthus nortieri is 'n meerjarige blomplant en geofiet wat tot die genus Haemanthus behoort. Die spesies is endemies aan die Wes-Kaap en kom op die Nardouwberg voor. Die plant het 'n voorkomsgebied kleiner as 100 km² en daar is drie subpopulasies. Dit word bedreig deur oorbeweiding en vertrapping deur vee, padkonstruksie, indringerplante en onwettige versameling deur tuinboukundiges.
Haemanthus lanceifolius
Haemanthus lanceifolius is 'n meerjarige blomplant en geofiet wat tot die genus Haemanthus behoort. Die spesie is endemies aan die Noord-Kaap en die Wes-Kaap en kom van Vanrhynsdorp tot by Calvinia voor. Daar is vier subpopulasies in 'n voorkomsgebied van 750 km². Die spesie het 30% van sy habitat verloor weens gewasverbouing oor die afgelope 60 jaar. Een van die vier subpopulasies het amper verlore gegaan in 2004 weens gewasverbouing maar na besware van die plaaslike bewaring vereniging het die grondeienaar besluit om dit te bewaar. Die oorblywende drie subpopulasies word bedreig deur indringerplante.
Anthony Ingruber
Anthony Ingruber (gebore 5 Februarie 1990) is 'n Australiese akteur. Hy is bekend vir sy rol in die rolprent The Age of Adaline (2015).
Ethel May Halls
Ethel May Halls (20 November 1882 – 16 September 1967) was 'n Amerikaanse aktrise. Sy was bekend vir haar rolle in die rolprente Thou Shalt Not Kill (1939), Michael O'Halloran (1948), Katie Did It (1951), en The Night Runner (1957).
Institut polytechnique de Paris
Die Politegniese Instituut van Parys (ook bekend as Institut polytechnique de Paris) is 'n universiteit in Palaiseau, Frankryk wat in 2019 gestig is.
Aurelianus
Lucius Domitius Aurelianus was 270-275 keiser van die Romeinse Ryk.
Hoewel hy net vyf jaar geregeer het, het hy 'n belangrike rol gespeel in die hereniging van die ryk en die beeindiging van wat die krisis van die derde eeu genoem word.
Bronne
Uit sy eie tyd is ongelukkig min oor hom bekend. Aurelius Victor Eutropius en die Historia Augusta, wat taamlik onbetroubaar is, stam van 'n eeu later. Daarnaas is Zosimus (5de-6de eeu) en Zonaras (11de-12de) belangrike Bisantynse bronne.
Soldaat
Aurelianus is waarskynlik 9 September 214 of 215 in Sirmium of Dacia ripensis op die Balkanskiereiland gebore. Hy was van taamlik lae afkoms, maar het in die Romeinse leër 'n loopbaan gehad.
Hy word as militêre tribuun in Moguntiacum geleër by die Sesde Legio Gallicana en in 254-258 help hy in Gallië om 'n inval van die Franke te onderdruk. Hy raak bekend om sy hardheid en genadeloosheid. Sy rol onder Gallienus is duidelik nie, maar Vopiscus skryf dat Aurelianus onder Claudius omtrent 267-269 teen die Gote en Heruli optree en die opperbevel kry.
Keiser
Keiser Claudius II het in September 270 van die pes gesterf en sy broer Quintillus het geprobeer om hom op te volg. Die soldate van Sirmium het in opstand gekom en pleks van hom Aurelianus as keiser uitgeroep. Aurelianus het Quintillus verslaan. Die omstandighede van Quintillus se dood is nie duidelik nie. Aurelianus het homself as Claudius se opvolger gesien.
Hy het onmiddellik begin om die keiserlike mag in die chaotiese ryk te herstel. Hy onderdruk opstande van mededingers om die troon soos Septimius, Urbanus, Domitianus en Felicissimus. In Noord-Italië en naby die Donau verslaan hy die Vandale, die Juthungi en die Sarmatiers.
In sy tyd het die oostelike provinsies rond Palmyra die ryk van Zenobia gevorm. In 272-273 verower hy hierdie gevaarlike mededinger. In die weste bestaan sedert 260 die Galliese ryk van Tetricus. In 274 word ook hierdie ryk opnuut by Rome ingelyf. Zenobia het dalk nog naby Rome geleef en Tetricus het corrector in Lucania geword.
Herstel
In 274-275 het die keiser geprobeer om die vertroue in die Romeinse munt die antoninianus te herstel en het hy ook op godsdienstige vlak geprobeer om die eenheid van die ryk te versterk deur die godheid Sol Invictus tot die amtelike hoofgod van die ryk te maak.
Dood
Aurelianus het gedink dat die Romeinse Ryk nou opnuut sterk genoeg is om met sy grootste vyand, die Sassaniediese Perse in die ooste af te reken. Hy word egter op die pad na die ooste tussen Perinthus en Bisantium deur sy eie soldate gedood. 'n Korrupte sekretaris wat angs gehad het dat die keiser hom wou bestraf, het glo vir die soldate gesê dat hulle tereggestel gaan word.
Hertog van Sussex
Die Hertog van Sussex is ’n Britse adellike titel. Dit kry sy naam van die graafskap Sussex in Engeland.
Die titel is op 24 November 1801 die eerste keer toegeken, aan prins Augustus Frederick, die sesde oudste seun van koning George III. Hy het terselfdertyd die titels baron Arklow en die Graaf van Inverness gekry. Die titel was ongebruik sedert die dood van prins Augustus Frederick in 1843. Hy het wel seuns gehad, maar sy huwelik met hul ma, lady Augusta Murray, is nietig verklaar omdat dit nie aan die Royal Marriages Act van 1772 voldoen het nie. Die seuns was dus buite-egtelik en het nie ’n aanspraak op die titel gehad nie.
Die volgende persoon aan wie die titel toegeken is, is prins Harry, op die oggend van sy troue met Meghan Markle op 19 Mei 2018. Prins Harry het terselfdertyd die titels Graaf van Dumbarton en baron Kilkeel gekry.
Geskiedenis
’n Titel wat met Sussex verbind word, het die eerste keer ontstaan met die Koninkryk Sussex, ’n Angel-Saksiese koninkryk wat omstreeks 827 deur die Koninkryk Wessex geannekseer is. Dit het later deel van die Koninkryk Engeland geword.
Die titel Hertog van Sussex is op 24 November 1801 die eerste toegeken, aan prins Augustus Frederick, die sesde ouste seun van koning George III. Hy het in 1793 getrou met lady Augusta Murray en op 2 Mei 1831 met lady Cecilia Gore. Albei huwelike was ’n oortreding van die Royal Marriages Act van 1772 en sy kinders is dus as buite-egtelik beskou. Lady Cecilia kon nie in die hof onthaal word nie omdat sy nie die prins se wettige vrou was nie. Sy het later die titel Hertogin van Inverness uit eie reg by koningin Victoria gekry. Omdat prins Augustus Frederick nie wettige seuns gehad het nie, het die titel ná sy dood in onbruik geraak.
Prins Harry het eindelik die titel gekry toe hy op 19 Mei 2018 met Meghan Markle trou. Hy het terselfdertyd die titels Graaf van Dumbarton en baron Kilkeel gekry.
Eerste skepping, 1801
Huis van Hannover 1801-1843  ook: Graaf van Inverness en baron Arklow (1801) Buckingham House, Londen seun van koning George III en koningin Charlotte Lady Augusta Murray 2 kinders
Tweede skepping, 2018
Huis van Windsor 2018-tans ook: Graaf van Dumbarton en baron Kilkeel (2018) Londen seun van Charles, Prins van Wallis en Diana, Prinses van Wallis Meghan Markle
Gladiolus velutinus
Gladiolus velutinus is 'n meerjarige geofiet wat tot die genus Gladiolus behoort. Die plant is inheems aan die Demokratiese Republiek die Kongo, Malawi, Tanzanië, Uganda en Zambië.
Brasschaat
Brasschaat is 'n dorp en munisipaliteit in die Belgiese provinsie Antwerpen, met 'n bevolking van sowat 38 000 in 2019 en 'n oppervlakte van 38 km².
In die munisipaliteit is baie natuurlike skoonheid.
Sedert 1 Januarie 2013 is Jan Jambon (N-VA) burgemeester van Brasschaat.
Wyke
Brasschaat bestaan uit die volgende sewe wyke:
Beelde
<Gallery> Dreef in Domein De Mik Brasschaat.jpg|Natuur Brasschaat, Belgium - panoramio (3).jpg|Natuur Fort van Brasschaat 1.jpg|Fort Gemeentehuis Brasschaat.jpg|Stadhuis Brasschaat Kasteel1.JPG|Kasteel </Gallery>
Haemanthus montanus
Haemanthus montanus is 'n meerjarige blomplant en geofiet wat tot die genus Haemanthus behoort. Die spesies is inheems aan Gauteng, KwaZulu-Natal, Mpumalanga, Noord-Wes, Oos-Kaap en die Vrystaat asook Botswana.
TV Globo
TV Globo, of bloot tvglobo, is 'n Brasiliaanse gratis televisie-netwerk, wat op 26 April 1965 deur die medie-eienaar Roberto Marinho van stapel gestuur is. Dit word besit deur die mediakonglomeraat Grupo Globo, terwyl die Amerikaanse eweknie in besit was van NBCUniversal, wat verreweg die grootste van sy besit is. Globo is die grootste kommersiële TV-netwerk in Latyns-Amerika en die tweede grootste kommersiële TV-netwerk ter wêreld net agter die Amerikaanse ABC-televisienetwerk en die grootste produsent van telenovelas. Dit alles maak Globo bekend as een van die belangrikste televisienetwerke ter wêreld en Grupo Globo een van die grootste mediagroepe.
Globo het sy hoofkantoor in die Jardim Botânico-woonbuurt in Rio de Janeiro, waar sy nuusafdeling gevestig is. Die hoofproduksiestudio's van die netwerk is geleë in 'n kompleks met die naam Estúdios Globo, in Jacarepaguá, in dieselfde stad. Globo bestaan ​​uit 5 televisiestasies wat besit en bestuur word en 119 filiale regdeur Brasilië plus sy eie internasionale netwerke, Globo TV International en TV Globo Portugal. In 2007 het Globo sy analoogbedrywighede na hoëdefinisie-televisieproduksie vir digitale uitsendings verskuif.
Rede Globo is een van die grootste mediamaatskappye ter wêreld en lewer ongeveer 2400 uur vermaak en 3000 uur joernalistiek per jaar in Brasilië. Deur middel van sy netwerk beslaan die uitsaaier 98,6% van Brasilië se gebied. Die maatskappy word erken vir sy produksiekwaliteit en het reeds 14 internasionale Emmys aangebied. Die internasionale bedrywighede van Globo sluit in sewe televisie-kanale wat betaal, en 'n produksie- en verspreidingsafdeling wat Brasiliaanse sport- en vermaakinhoud versprei na meer as 190 lande regoor die wêreld.
Ankylosauria
Ankylosauria, of die ankilosouriërs, is ’n superfamilie van plantvretende dinosourusse van die orde Ornithischia. Dit sluit die meeste dinosourusse in met pantsers in die vorm van beenagtige osteoderma. Ankilosouriërs was lywige viervoetiges met kort, sterk ledemate. Vanweë die gewig van hul pantsers was hulle baie stadig; hul topsnelheid van sowat 10 km/h.
Ankilosouriërs het in die Vroeë Jura-periode in China hul verskyning gemaak en bestaan tot aan die einde van die Kryt-periode. Hulle het op al die kontinente voorgekom buiten Afrika. Die eerste dinosourus wat in Antarktika ontdek is, was die ankilosouriër Antarctopelta, waarvan fossiele in 1986 op Rosseiland gevind is.
Paleobiologie
Alle ankilosouriërs het pantsers oor ’n groot deel van hul lyf gehad. Dit het bestaan uit groot, reghoekige tot ovaal plate wat in rye gelê het, met kleiner plate tussenin, asook stekels in sommige gevalle. Die eerste twee rye plate het ’n soort halfring om die nek gevorm. Ook die skedel was met pantser bedek.
Hulle het ’n klein brein gehad in verhouding met die res van die lyf; net die souropodes het kleiner breine gehad.
Echinodictyum carlinoides
Echinodictyum carlinoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ankylosauria
Dieet
Ankilosouriërs was laag gebou (nie meer as ’n meter van die grond af nie) en het klein, driehoekige tande gehad. Hulle het lang, beweegbare tonge gehad. Hul mae was groot, wat daarop dui dat hulle gisting gebruik het om hul kos te verteer. Hulle het waarskynlik varings, broodbome en blomplante gevreet.
Echinodictyum carlinoides
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Ankylosauria
Klassifikasie
Ankylosauria word gewoonlik in twee families verdeel: Nodosauridae en Ankylosauridae. ’n Derde familie, Polacanthidae, word soms gebruik, maar dit word meer dikwels beskou as ’n subgroep van een van die twee primêre families.
Nodosauridae
Dié groep sluit tradisioneel Nodosaurus, Edmontonia en Sauropelta in. Hulle het langer snoete gehad as Akylosauridae. Hulle het nie die gebruiklike knots aan die einde van die stert gehad nie; hulle is beter bekend vir hul stekels. Nodosourides het besonder gespierde skouers gehad, en ’n gespesialiseerde knop of been op elke skouer waaraan al die spiere vas was wat hul swaar ruggraat opgehou het. Hulle het breë heupe en dik ledemate gehad, en kleiner, smaller snoete as die ankilosourides. Die meeste nodosouride-fossiele is in Noord-Amerika ontdek.
Polacanthidae
Die familie Polacanthidae is in 1911 deur Wieland genoem om te verwys na ’n groep ankilosourusse wat gelyk het of hulle tussen die ander twee groepe val. Die meeste navorsers het dié groepering geïgnoreer tot laat in die 1990's, toe Kirkland dit gebruik het as ’n subfamilie vir ’n groep in sy 1998-ontleding. Kenneth Carpenter het later ook die naam gebruik vir ’n soortgelyke groep wat hy geglo het nader aan die ankilosourides as aan die nodosourides was. Die eerste omvattende studie om die plek van Polacanthidae te bepaal, is in 2012 gepubliseer. Daarin is bevind hulle is óf ’n onnatuurlike groepering van primitiewe nodosourides óf ’n geldige subfamilie van Nodosauridae.
Klassifikasie
’n Eenvoudige klassifikasie van Ankylosauria, waarin klades gebruik word, is:
Combretum elaeagnoides
Die Oleasterboswilg (Combretum elaeagnoides) is 'n struik of klein boompie wat aan die familie Combretaceae behoort. Dit is die eerste keer in 1861 deur Johann Friedrich Klotzsch beskryf. Die spesie is inheems aan Botswana, Mosambiek, Namibië, Zambië en Zimbabwe. Daar is geen gelyste subspesies nie.
Die boom se FSA-nommer is 534.3.
Haemanthus pauculifolius
Haemanthus pauculifolius is 'n meerjarige blomplant en geofiet wat tot die genus Haemanthus behoort. Die spesies is inheems aan die Eswatini, KwaZulu-Natal en Mpumalanga. Dit kom voor vanaf die Blyderivierspoort tot by Barberton, Eswatini en die noordelike KwaZulu-Natal. Dit plant word as seldsaam beskou.
Gereformeerde kerk Lindley
duimnael|links|300px|Die Gereformeerde kerk Lindley. Ds. [[Hendrikus Pasch|H.P.J. Pasch het die hoeksteen op 13 Mei 1913 gelê.]]
duimnael|regs|170px|Ds. [[Douw Venter, leraar in kombinasie van 1920 tot 1924.]]
duimnael|regs|170px|Ds. (later prof.) [[Willem Snyman|W.J. Snyman, leraar van 1925 tot 1927, sy eerste gemeente.]]
duimnael|regs|240px|Ds. [[Hendrikus Pasch|H.P.J. Pasch en sy gesin. Agter: Anna. Voor: Lena, Gerrit, Johanna, Babie en Schutte. Hy was Lindley se leraar van 1927 tot hy in 1936 hier in die amp oorlede is.]]
duimnael|regs|170px|Ds. Jan Hendrik Boneschans, die leraar van 1948 tot 1953.
duimnael|regs|170px|Ds. Dirk Wijnbeek, leraar van 1971 tot 1975, sy eerste gemeente.
Die Gereformeerde kerk Lindley is die derde oudste gemeente in die GKSA se Klassis Oos-Vrystaat en met 37 belydende en 11 dooplidmate einde 2014, ook die kleinste. Benewens die hoofdorp Lindley, sluit die gemeente ook Arlington en Petrus Steyn in.
Lindley is een van die agt sogenaamde Gereformeerde Kerke onder die Kruis wat ontevrede lidmate van die Nederduitse Gereformeerde Kerk tussen 1897 en 1911 gestig het. Van dié agt kerke, bestaan nog net Lindley, Frankfort, Carolina en Clanwilliam. Op 3 Januarie 1911 is 'n voorlopige byeenkoms gehou van die beswaarde lidmate van die NG gemeente Lindley en 'n kommissie benoem om die name van diegene wat wou uittree uit die NG Kerk, op te neem. Toe daar op 18 Januarie 1911 weer 'n vergadering gehou is ten huise van P.C. Oosthuizen, het dit geblyk dat daar sowat 100 persone was wat bereid was om hul lidmaatskap van die NG Kerk te beëindig weens talle besware teen dié kerkverband.
Op ’n gemeentevergadering op 25 Maart 1911 op die plaas Klipdrift en in samewerking met Steynsrus (waar die NG gemeente Steynsrus die jaar vantevore gestig is) is toe ’n gemeente gestig wat sou bekendstaan as die Gereformeerde Kerk onder die Kruis. Op 6 Januarie 1913 het hulle op aanbeveling van ds. S.J. du Toit, vader van Totius, by die Gereformeerde Kerk aangesluit.
Later is ’n konsistorie agter die kerk aangebou en ook die vooraansig verander om die deur onder dak te kry.
Mandinka (volk)
Die Mandinka of Malinke (letterlik: "Mense van Mali") is 'n etniese groep inheems aan Wes-Afrika wat Mandinka as moedertaal praat. Hulle leef veral in die vier lande Burkina Faso, Guinee, Ivoorkus en Mali, maar ook in aangrensende lande soos Gambië, Guinee-Bissau, Liberië, Mauritanië, Senegal en Sierra Leone. In Mali vorm hulle met sowat 50% die grootste etniese groep, in Gambië 42%, in Guinee 28%, in die Ivoorkus 21% en in Burkina Faso 15% van die bevolking.
Oop teïsme
Oop teïsme, ook bekend as oop teologie en die oopheid van God, is ‘n poging om die voorkennis van God in verhouding met die mens se vrye wil te verklaar. Die argument vir oop teïsme is hoofsaaklik dit: mense is waarlik vry; as God die toekoms volkome geken het, kon die mens nie waarlik vry wees nie. Dus, God weet nie heeltemal alles omtrent die toekoms nie. Oop teïsme is van mening dat die toekoms nie geken kan word nie. Derhalwe weet God alles wat geken kan word, maar Hy ken nie die toekoms nie.
Hertog van Cambridge
duimnael|Die Hertog en Hertogin van Cambridge. Die Hertog van Cambridge is ’n oorerflike Britse adellike titel. Die titel (genoem na die stad Cambridge in Engeland) word geërf deur manlike afstammelinge van die titelhouer deur eersgeboortereg.
Oop teïsme
Oop teïsme baseer hierdie oortuiging op Skrifgedeeltes wat beskryf hoe God “Sy mening verander” of “verbaas is” of “skynbaar kennis verwerf” (Genesis 6:6; 22:12; Exodus 32:14; Jona 3:10). In die lig van die baie ander Skrifgedeeltes wat God se kennis van die toekoms bekend maak, moet die aangehaalde Skrifgedeeltes so verstaan word dat God Homself aan ons uitdruk op maniere wat ons kan begryp. God weet wat ons gaan doen en gaan besluit, maar Hy “verander Sy mening” met betrekking tot Sy handelinge gebaseer op ons handelinge. God se teleurstelling in die boosheid van die mens beteken nie dat Hy nie geweet het dat dit gaan plaasvind nie.
Mandinka (volk)
Die Mandinka is veral bekend vir die Middeleeuse Maliryk (1235–1670), die grootste Afrika-ryk wat ooit in Wes-Afrika bestaan het. Dié ryk het die trans-Sahara-handel van die Magreb na Wes-Afrika met sy sentrum in Timboektoe langs die Nigerrivier beheer. Langs die Mali-ryk se handelsroetes het die Islam van Noord- na Wes-Afrika versprei en 'n belangrike faktor in die alledaagse lewe van die mense geword.
1994 Hongaarse Grand Prix
Die 1994 Formule Een Hongaarse Grand Prix is op 14 Augustus 1994 op die Hungaroringrenbaan in Mogyoród, Boedapest Hongarye gehou. Die wedren is deur Michael Schumacher in 'n Benetton-Ford gewen.
Mandinka (volk)
Tydens die Transatlantiese slawehandel is baie Mandinka na die Amerikas gedeporteer, veral die Suidelike Verenigde State, Wes-Indië en Brasilië, waar hulle 'n belangrike faktor van die Kreoolse kultuur geword het. Hulle wit eienaars het weddenskappe op georganiseerde gevegte tussen hul slawe gedoen; uit hierdie sogenaamde "gladiatorgevegte" het vegdanse soos die bekende Capoeira ontstaan. In die Verenigde State het hulle met nasate van ander Afrikavolke gemeng en uiteindelik die Afro-Amerikaners gevorm.
Oop teïsme
In teenstelling met oop teïsme, verklaar Psalm 139:4, 16, “Want daar is nog geen woord op my tong nie – of U, HERE, U ken dit geheel en al… en in U boek is hulle almal opgeskrywe: dae dat alles bepaal was, toe nog geeneen van hulle daar was nie.” Hoe kan God ingewikkelde besonderhede omtrent Jesus Christus in die Ou Testament voorspel as Hy nie die toekoms ken nie? Hoe kan God ons ewige verlossing op enige wyse waarborg as Hy nie weet wat die toekoms inhou nie?
Ten laaste, oop teïsme faal daarin omdat dit poog om die onverklaarbare te verklaar – die verhouding tussen God se voorkennis en die mensdom se vrye wil. Net soos die uiterste vorms van Calvinisme faal omdat hulle van mense niks meer maak as vooraf geprogrammeerde robotte nie, so faal oop teïsme omdat dit God se waaragtige alwetendheid en oppergesag verwerp. God moet deur geloof verstaan word, want “sonder geloof is dit onmoontlik om God te behaag” (Hebreërs 11:6a). Oop teïsme is dus nie Skriftuurlik nie. Dit is eenvoudig ‘n ander manier vir die beperkte mens om die Oneindige God te probeer verstaan. Oop teïsme moet deur die volgelinge van Christus verwerp word. Terwyl oop teïsme ‘n verduideliking is vir die verhouding tussen God se voorkennis en menslike vrye wil, is dit nie ‘n Bybelse verduideliking nie.
Hertog van Cambridge
Die titel dateer van die 17de eeu en het die vroeëre titel Graaf van Cambridge vervang. Die titel was verskeie kere in onbruik voordat dit op 29 April 2011 weer ná meer as 100 jaar aan prins William toegeken is op die dag dat hy met Kate Middleton getrou het.
Geskiedenis
Die titel is die eerste keer toegeken aan Charles Stuart, die oudste seun van die Hertog van York (later koning James II). Hy was egter nooit amptelik die Hertog van Cambridge nie omdat hy op ses maande dood is. Die eerste amptelik erkende houer vanaf 1664 was James Stuart, die tweede oudste seun van die Hertog van York. Hy is egter in 1667 op driejarige ouderdom dood en die titel het in onbruik geraak. Later daardie jaar is dit toegeken aan die Hertog van York se derde oudste seun, Edgar, maar hy is in 1671 dood, ook op driejarige ouderdom. Die hertog se oudste seun by sy tweede vrou, Charles, sou ook die titel kry, maar hy is in 1677 op ’n maand oorlede.
Die titel is weer herskep en aan prins Adolphus, die sewende oudste seun van koning George III toegeken. Sy enigste seun, prins George, het dit in 1850 geërf. Sy huwelik was agter ’n oortreding van die Royal Marriages Act van 1772; sy huwelik was dus onwettig en sy seuns buite-egtelik. Ná sy dood in 1904 het die titel weer in onbruik geraak.
Op 29 April 2011, die dag van prins William se troue met Kate, is aangekondig prins William het die titel Hertog van Cambridge gekry, asook die titels Graaf van Strathearn en baron Carrickfergus. Met die troonbestyging van sy pa, Charles III, op 8 September 2022 het William die bykomende titel "Hertog van Cornwall", 'n ou titel van sy pa, gekry.
Eerste skepping, 1664
Huis van Stuart 1664-1667  ook: Graaf van Cambridge en baron Dauntsey (1664) Londen seun van James II van Engeland en Anne Hyde Londen
Tweede skepping, 1667
Huis van Stuart 1667-1671  ook: Graaf van Cambridge en baron Dauntsey (1667) Londen seun van James II en Anne Hyde Londen
Derde skepping, 1706
Huis van Hannover 1706-1727 '' ook: Markies van Cambridge, Graaf van Milford Haven, burggraaf Northallerton en baron Tewkesbury (1706-1714); Prins van Wallis (1714), Hertog van Cornwall (1337) en Hertog van Rothesay (1398)'' Hannover seun van koning George I en Sophia Dorothea van Celle Caroline van Ansbach 10 kinders Londen
Vierde skepping, 1801
Huis van Hannover 1801-1850  ook: Graaf van Tipperary en baron Culloden (1801) Londen seun van koning George III en Charlotte van Mecklenburg-Strelitz Prinses Augusta van Hesse-Kassel 3 kinders Londen Huis van Hannover 1850-1904  ook: Graaf van Tipperary en baron Culloden (1801) Hannover seun van prins Adolphus en prinses Augusta van Hesse-Kassel Sarah Fairbrother 3 kinders Londen
Vyfde skepping, 2011
Huis van Windsor 2011-tans ook: Graaf van Strathearn en baron Carrickfergus (2011) London seun van Charles III en lady Diana Spencer Kate Middleton 3 kinders
Lucy Lloyd
Lucy Catherine Lloyd (7 November 1834 - 31 Augustus 1914) was saam met haar swaer, Wilhelm Bleek, die opsteller van die 19de-eeuse argief van ǀXam- en !Kung-tekste.
Biografie
Lucy Catherine Lloyd is op 7 November 1834 in Norbury, Engeland, gebore. Haar suster, Jemima, is op 22 November 1862 met Wilhelm Bleek getroud en in dieselfde jaar is hy aangestel as die kurator van die Greyversameling van die Nasionale Biblioteek van Suid-Afrika in Kaapstad.
Lucy het na Kaapstad gereis vir haar suster se troue, maar die skip het gestrand en sy het by haar suster en swaer gaan woon. Sy het hom begin help met sy navorsing oor Afrikatale, veral ǀXam, en was verantwoordelik vir omtrent twee derdes van die teks wat tot met Bleek se dood versamel is.
In 1870 het Lloyd en Bleek, wat nou saamgewerk het om die "Boesmantaal" te leer en persoonlike vertellings en folklore neer te skryf, bewus geword van die teenwoordigheid van ’n groep van 28 ǀXam-gevangenes in die Breekwatertronk en toestemming gekry om een na Mowbray te verskuif om sy taal te leer. ’n Jong man met die naam ǀAǃkúṅta is gekies. Dié was as gevolg van sy jeugdigheid egter onkundig oor sy mense se folklore en ’n ouer man met die naam ǁKábbo is toegelaat om hom te vergesel. ǁKábbo het Bleek en Lloyd se eerste werklike "onderwyser" geword. Mettertyd het ander lede van ǁKábbo se familie en ander families by Bleek en Lloyd in Mowbray gebly. Bleek en Lloyd het hulle taal geleer en neergeskryf, eers as lyste woorde en frases en later as stories oor hulle lewe, geskiedenis, folklore en gebruike.
Bleek en Lloyd het probeer om soveel moontlik antropologiese en etnografiese inligting te versamel. Dit het geslagsregisters, plekke van oorsprong, en die gebruike en daaglikse lewe van die inligtingsverskaffers ingesluit. Hoewel Bleek en Lloyd (alleen ná Bleek se dood) onderhoude met ander individue gevoer het, het hulle hulle aandag op ses |Xam-bydraers toegespits.
Ná Bleek se dood in 1975 het Lloyd sy werk voortgesit met die steun van haar suster en Bleek se weduwee, Jemima. Sy is as Bleek se opvolger aangestel as die kurator van die Greyversameling, terwyl sy haar navorsing oor |Xam voortgesit het.
Sy en haar suster Fanny is in 1883 terug na Engeland om gesondheids- en finansiële redes. Haar briewe wys sy was in dié tyd nie gesond nie ná lang tye van harde werk en geldelike kommer. Die familie het vir lang tye hele families (volwassenes sowel as kinders) gehuisves en was verantwoordelik vir uitgawes soos kos, klere en tabak.
In 1913 het Lloyd ’n eredoktorsgraad van die Universiteit van die Kaap die Goeie Hoop ontvang vir haar navorsingswerk. Sy was die eerste vrou in Suid-Afrika wat dié graad gekry het.
Lloyd is op 31 Augustus 1914 op 79-jarige ouderdom in Wynberg oorlede en is in die Wynbergbegraafplaas naby Bleek begrawe.
Sara Botsford
Sara Botsford (gebore 8 April 1951) is 'n Kanadese aktrise, regisseuse, en skryfster. Sy is bekend vir haar rolle in die televisiereekse E.N.G. (1989) en Ride (2016).
Seth Adkins
Seth Adkins (gebore 30 Oktober 1989) is 'n Amerikaanse akteur en vervaardiger. Hy is bekend vir sy rolle in die rolprente Titanic (1997), Bad News Bears (2005), en Frontera (2014).
Lois Hamilton
Lois Hamilton (14 Oktober 1952 – 23 Desember 1999) was 'n Amerikaanse aktrise. Sy was bekend vir haar rolle in die rolprente The Electric Horseman (1979), Stripes (1981), The Cannonball Run (1981), en Armed Response (1986).
Kipp Hamilton
Kipp Hamilton (16 Augustus 1935 – 29 Januarie 1981) was 'n Amerikaanse aktrise. Sy was bekend vir haar rolle in die rolprent The Unforgiven (1960) en in die televisiereekse Mike Hammer (1958), The Man from U.N.C.L.E. (1964), en The Wild Wild West (1965).
Echinodictyum cavernosum
Echinodictyum cavernosum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Afrikafuturisme
Afrikafuturisme is 'n kulturele estetiese en wetenskapsfilosofie wat sentreer op die samesmelting van Afrikakultuur, geskiedenis, mitologie, perspektief, met tegnologie gebaseer in Afrika en nie beperk tot die diaspora nie. Dit is geskep deur Nigeriese Amerikaner, skrywer Nnedi Okorafor in 2019. Nnedi Okorafor definieer Afrikafuturisme as 'n sub-kategorie van wetenskapfiksie wat "direk gewortel is in Afrika-kultuur, -geskiedenis, mitologie en -standpunt ... en ... nie die Weste bevoordeel of sentreer nie," is gesentreer met optimistiese " visioene in die toekoms," en is geskryf (en gesentreer op) "mense van Afrika-afkoms" terwyl hulle gewortel is in die Afrika-kontinent. As sodanig is sy middelpunt Afrika, strek dikwels oor die vasteland van Afrika, en sluit die Swart diaspora in, insluitend fantasie wat in die toekoms afspeel, wat 'n narratief "meer wetenskapfiksie as fantasie" maak en het tipies mistieke elemente. Dit verskil van Afrofuturisme, wat hoofsaaklik op die Afrika-diaspora fokus, veral die Verenigde State. Werke van Afrikafuturisme sluit wetenskapfiksie, fantasie, alternatiewe geskiedenis, gruwel en magiese realisme in.
Skrywers van Afrikafuturisme sluit in Nnedi Okorafor, Tochi Onyebuchi, Oghenechovwe Donald Ekpeki, Tade Thompson, Namwali Serpell, Sofia Samatar, Wole Talabi, Suyi Davies Okungbowa.
Vroeë begin
Werke van Afrikafuturisme bestaan al lank en is aan Afrofuturisme toegewys. Temas van Afrikafuturisme kan teruggevoer word na werk van die Buchi Emecheta se The Rape Of Shavi en Ben Okri se The Farmished Road.
21ste eeu
In 2019 en 2020 het Afrika skrywers, kunstenaar van Afrikafuturisme, begin weier om die term Afrofuturisme te gebruik om hul werke te etiketteer weens die verskil tussen beide terme. Die spekulatiewe fiksietydskrif Omeanana en die Nommo-toekennings aangebied deur The African Speculative Fiction Society wat in 2017 bekend gestel is, het gehelp om die inhoud van die genre uit te brei.
in Augustus 2020 het Hope Wabuke, 'n skrywer en assistent-professor aan die Universiteit van Nebraska-Lincoln van Engels en Kreatiewe Skryfkuns, opgemerk dat Afrofuturisme, wat deur Mark Dery, 'n Blanke kritikus, in 1993 geskep is, Afro-Amerikaanse temas en bekommernisse in die "konteks van twintigste-eeuse tegnokultuur," wat later deur dr. Alondra Nelson uitgebrei is, met die argument dat Dery se opvatting van Swartheid in 1619 begin het en "uitsluitlik gekenmerk word deur die daaropvolgende 400 jaar van skending deur witheid" wat hy uitgebeeld het as "potensieel onherstelbaar." Kritiek teenoor hierdie definisie, en sê dit ontbreek die eienskappe van die "Swart Amerikaanse diasporiese verbeelding" en die vermoë om 'swartheid buite die Swart Amerikaanse diaspora' of onafhanklik van Witheid te begryp, het sy opgemerk dat "Afrikafuturisme" anders is omdat dit, volgens Nnedi Okorafor, dieper gewortel is in "Afrikakultuur, geskiedenis, mitologie en standpunt, aangesien dit dan in die Swart diaspora vertak, en dit nie die Weste bevoordeel of om dit sentreer nie," terwyl Afrika-jujuïsme as 'n subkategorie van fantasie verduidelik word. Wabuke verduidelik verder hoe Afrikafuturisme meer spesifiek is en ditsef ontslae raak van die " wit Westerse blik en die de facto koloniale Westerse ingesteldheid," vry van wat sy die "wit Westerse blik" noem en sê dit is die belangrikste verskil "tussen Afrofuturisme en Afrikafuturisme." Sy voeg by dat Afrikafuturisme volgens haar 'n ander uitkyk en perspektief het as "hoofstroom Westerse en Amerikaanse wetenskapfiksie en fantasie" en selfs Afrofuturisme wat "getroud is met die wit Westerse blik." Wabuke gaan voort om Afrikafuturistiese en Afrika-jujuistiese temas te verduidelik in Okorafor se Who Fears Death en Zahrah the Windseeke, Akwaeke Emezi se Pet, en Buchi Emecheta se The Rape of Shavi.